**Psichoedukacinė grupė nedirbantiems asmenims ,,Pokytis“** **ILGALAIKIAMS BEDARBIAMS PASLAUGŲ ĮSIGIJIMO SUTARTIS**

 2024 m. kovo 1 d. PS-21

 Kelmė

 Biudžetinės įstaigos Kelmės rajono socialinių paslaugų centro, juridinio asmens kodas 162766035, Vytauto Didžiojo g. 58, Kelmė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Ramūno Baranausko, (toliau Sutartyje – **Pirkėjas**) ir VšĮ „Žmogaus socialinės integracijos centro“ (toliau Sutartyje – **Pardavėjas**), sudarėme šią Psichoedukacinės grupės nedirbantiems asmenims ,,Pokytis“ paslaugų (toliau – **Paslauga**) įsigijimo sutartį (toliau – **Sutartis**).

 Toliau Sutartyje Pirkėjas ir Pardavėjas kartu vadinami **Šalimis**, o atskirai – **Šalimi**.

**1. SUTARTIES DALYKAS**

 .

* 1. Šia Sutartimi Pardavėjas įsipareigoja pagal Pirkėjo poreikį teikti grupines psichologo konsultacijas ilgalaikiams bedarbiams paslaugą, o Pirkėjas – sumokėti už suteiktą Paslaugą pagal Pardavėjo išrašytą sąskaitą-faktūrą.
	2. Paslaugos teikiamos pagal poreikį iki 2024-12-30.
	3. Paslaugos gavėjai – Kelmės rajono Užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelio dalyviai (toliau – Dalyviai).
	4. Paslaugų teikimo vieta – Lietuvos Respublika, Kelmės rajonas.
	5. Paslaugas teikia kvalifikuotas psichologas, turintis ne žemesnį kaip psichologijos mokslų magistro laipsnį ir bent 5 metus darbo patirties su ilgalaikiais bedarbiais, bei edukologas turintis ne žemesnį kaip bakalauro-magistro laipsnį ir 2 metų patirtį .
	6. Paslaugų pagrindinis tikslas – suteikti Dalyviams reikiamą psichologinę pagalbą bei motyvaciją integruotis darbo rinkoje.

1. **SUTARTIES KAINA IR MOKĖJIMO TVARKA**

2.1. Pardavėjas į Paslaugų kainą yra įskaičiavęs visas su Paslaugų teikimu susijusias išlaidas, visus mokesčius, įskaitant PVM.

2.2. **Paslaugų įkainiai:**

2.2.1. Psichoedukacinės grupės konsultacijos kaina už 1 (vieną) valandą– 120 Eur.

 2.2.3. Numatoma šios sutarties suma ne didesnė nei **6000** eurų su PVM. Į Sutarties priede nurodytą įkainį įtraukti visi Pardavėjui privalomi mokėti mokesčiai.

2.3. **Mokėjimai atliekami eurais tokia tvarka**:

 2.3.1. Pirkėjas apmoka Pardavėjui už faktiškai suteiktas Paslaugas ne vėliau kaip per 30 kalendorinių dienų nuo sąskaitos – faktūros gavimo dienos. Pardavėjo pateiktoje sąskaitoje-faktūroje turi būti nurodoma Sutarties data ir numeris.

**3. ŠALIŲ TEISĖS IR PAREIGOS**

3.1. Šalys privalo sąžiningai, protingai, tinkamai, laiku ir kokybiškai atlikti savo įsipareigojimus pagal Sutartį.

3.2. **Pirkėjas įsipareigoja:**

* + 1. Suteikti Pardavėjui visą informaciją, reikalingą užsakymo įvykdymui laiku.
		2. Sumokėti už tinkamai atliktas Paslaugas Sutartyje nustatytais terminais ir tvarka.
	1. **Pirkėjas turi teisę**:

3.3.1. Pareikšti pastabas dėl suteiktų Paslaugų rezultato;

3.3.2. Reikalauti iš Pardavėjo atlyginti nuostolius, padarytus įvykdymo uždelsimu.

3.3.3. Atsisakyti nuo Sutarties ir pareikalauti atlyginti nuostolius, jei Pardavėjas pažeisdamas Sutartį, neįvykdo numatytų Paslaugų.

* 1. **Pardavėjas įsipareigoja**:
		1. Teikti paslaugas pagal Sutarties reikalavimus kaip įmanoma rūpestingai ir efektyviai.
		2. Paslaugų tiekėjas, teikdamas paslaugas, įsipareigoja veikti sąžiningai, laikydamasis nusistovėjusios praktikos, kad tai labiausiai atitiktų Dalyvių interesus.
		3. Užtikrinti operatyvų ir kultūringą Dalyvių aptarnavimą.
		4. Užtikrinti Dalyvių konfidencialumą, pasirašant Konfidencialumo pasižadėjimą (Kelmės rajono savivaldybės užimtumo didinimo programos 2024 metų vykdymo plano 2 priedas).
		5. Suteikus Paslaugą, užpildyti nustatytos formos ,,Paslaugos dalyvių registracijos žurnalą“. Originalai atiduodami Pirkėjui.
		6. Atlyginti Pirkėjui nuostolius, atsiradusius dėl Pardavėjo kaltės – dėl sutartinių įsipareigojimų nevykdymo.
		7. Nedelsiant raštu informuoti Pirkėją apie bet kurias aplinkybes, trukdančias ar galinčias sutrukdyti teikti Paslaugas Sutartyje nustatytais terminais.

3.5. **Pardavėjas turi teisę:**

3.5.1. Naudotis Lietuvos Respublikos įstatymuose numatytomis tiekėjo teisėmis.

3.5.2. Gauti Pirkėjo apmokėjimą už Paslaugas pagal Sutartyje nustatytas sąlygas ir tvarką.

**4. ŠALIŲ ATSAKOMYBĖ**

4.1. Šalis, neįvykdžiusi ar netinkamai įvykdžiusi Sutarties įsipareigojimus privalo atlyginti kitai Šaliai jos patirtus nuostolius, sumokėti netesybas (baudą, delspinigius), jei neįrodo, kad prievolės neįvykdė ar netinkamai įvykdė dėl nenugalimos jėgos (*force majeure*) aplinkybių ar dėl kitos Šalies kaltės.

4.2. Nenugalimos jėgos (*force majeure*) aplinkybės, dėl kurių Šalis gali būti visiškai ar iš dalies atleista nuo civilinės atsakomybės, suprantamos taip, kaip yra apibūdintos Lietuvos Respublikos Civilinio kodekso 6.212 straipsnyje bei vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840.

4.3. *Force majeure* aplinkybe nelaikoma, jei Šalis neturi valstybės valdymo institucijų išduodamų įgaliojimų, licencijų, leidimo įvažiuoti į Lietuvos Respubliką bei kitų dokumentų, kurių reikia Sutarčiai vykdyti.

4.4. Šalis, kuri dėl nenugalimos jėgos (*force majeure*) aplinkybių negali vykdyti prisiimtų įsipareigojimų, privalo nedelsdama, bet ne vėliau kaip kitą dieną, apie tai raštu pranešti kitai Šaliai.

4.5. Jeigu Pirkėjas nesumoka už atliktą taksi paslaugą per Sutarties 2.3. punkte nurodytą mokėjimo terminą, Pirkėjas moka 0,02 % dydžio delspinigius, skaičiuojamus nuo nesumokėtos sumos už kiekvieną uždelstą dieną. Ši nuostata netaikoma, jeigu Pirkėjas nesumoka Pardavėjui, dėl negautų ar vėluojančių biudžeto asignavimų.

4.6. Bet kuri iš Šalių, raštu įspėjusi kitą Šalį, turi teisę sustabdyti savo įsipareigojimų vykdymą arba nutraukti Sutartį, jeigu kita Šalis iš esmės pažeidžia šios Sutarties nuostatas ir toks pažeidimas ar jo pasekmė (-ės) nepašalinami per pagrįstai nustatytą terminą nuo to momento, kai Šalis pranešė kitai Šaliai apie tokį pažeidimą.

**5. BAIGIAMOSIOS NUOSTATOS**

1. 5.1. Sutartis įsigalioja nuo jos pasirašymo dienos ir galioja iki 2024-12-31 d. arba kai bus išnaudota visa sutarties vertė 6000 Eur su PVM.

 5.2. Pirkėjo paskirtas asmuo, atsakingas už Sutarties vykdymą yra Simona Giačaitė (apskaitininkė-buhalterė, tel. (8 427) 69 067). Pirkėjo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas yra administratorė (apskaitininkė) Simona Giačaitė.

 5.3. Atvejais, kurių nenumato ši Sutartis, Šalys vadovaujasi galiojančiais Lietuvos Respublikos įstatymais bei kitais teisės aktais.

5.4. Ginčai kylantys iš Sutarties, sprendžiami Šalių susitarimu. Nesusitarus, kiekviena iš ginčo Šalių turi teisę kreiptis į teismą Lietuvos Respublikos įstatymų nustatyta tvarka.

5.5. Sutarčiai taikoma Lietuvos Respublikos teisė.

5.6. Sutartis sudaryta dviem egzemplioriais po vieną kiekvienai Šaliai su priedais, kurie yra neatskiriama Sutarties dalis.

**6. ŠALIŲ REKVIZITAI**

**Pardavėjas: Pirkėjas:**

|  |  |
| --- | --- |
| VšĮ „Žmogaus socialinės integracijos centras“Įm. kodas: 300085270Sandėlių g. 2, Tauragė Tel . +370 65547175El. paštas: zmogauscentras.gija@gmail.comBankas: Seb bankasBanko kodas: 112021238A/s LT437044090104039631**Pareigos, vardas, pavardė**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Parašas:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Data:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | BĮ Kelmės rajono socialinių paslaugų centrasĮm. kodas: 162766035Vytauto Didžiojo g. 58, KelmėTel. (8 – 427) 69067El.paštas: ramunas.baranauskas@sptkelme.ltBankas: Luminor bankasBanko kodas: 40100A/s LT574010043800010052**Pareigos, vardas, pavardė** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Parašas:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Data**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

A.V. A.V.